Puisi Islam
Mula Kalam lon pujoe Allah
Po Rabbana, Subagoew Peumurintah
Alam dunia & Alam Akhirah
Teuma oh leuh nyan seulaweut dan saleum keu rasulullah
Insan mulia, istimewa meulumpah
Dingo bacut calitra lon neuh pegah
Mengenai Pribadi Rasulullah
dari hadis yang sahih neuk lon kisah
Ngon judul SHAMAIL RASULULLAH
atauwa KHASAIL NUBUAH
Wajah Habibullah
Sibutoijih Wajah Habibullah mustahil ta surah
karena lagak meulumpah kekasih Allah
Allamah Qurtubi pernah neu peugah
wajah nabi menyo bandub Geupulumah dari Khazanah
maka hanjeut dipandang le insan, sahabah dan sahabiah
Wajah Rasulullah Sallallahu’alahi Wassallam hana that puteh hana that merah
Tapi meucahaya lagei buleun puet blah
Badan Rasulullah Sallallahu’alahi Wassallam hana that tinggi hana rendah
Ok Nabi hana that lurus hana that keureuteng Ureung Afrikiyah
Tapi patah mayang meugulombang indah
Watei neumeuhimpon ngon para sahabah
Rasulullah Sallallahu’alahi Wassallam yang leubeh tinggi sagoe Deureujah
Ilmei, Takwa dan bandum nyoe geupeunan Mukjizah
Cara Rasulullah Sallallahu’alahi Wassallam meulangkah
Hana that meuleb dan hana that bagah
langkah meuteunaga agak bagah
Dan Hana nibak Rasulullah
Neu meulangkah Sombong atauwa Meugah
Ok Rasulullah Sallallahu’alahi Wassallam menyo paneuk ouh geulinyung bawah
menyo panyang ouh baho dan hana leupah
Pakiban lagak wajah Rasulullah
Mukjizat Batiniah dan Zahiriah
Antara Nabi Yusuf .A.S dan Nabi Muhammad Sallallahu’alahi Wassallam Habibullah
Meunyo ngon-ngon Zulaikha teukoh aneuk jarow watei Nabi Yusuf neumeulangkah
Tapi Para sahabat dan sahabiah teukoh hate ngon pribadi dan akhlak karimah
Akhlak luar biasa hana bandeng sa lam ta Ibrah.
lagak, Indah, Ahlak mulia, Tawakdu’, Got tutur kata, SubhanAllah.
Meusambong teuma ……………………………………………………..
Tgk.Beureunun 07-02-1429 H
3 Responses to “Puisi Islam”
-
April 12, 2008 at 1:06 pm
bagus tuh…!
-
January 15, 2015 at 7:24 am
Hi admin do you need unlimited articles for your site ?
What if you could copy article from other pages, make it pass
copyscape test and publish on your website – i know the right tool for you, just
type in google:
loimqua’s article tool
min_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn min_Latn ind_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn eng_Latn unk dan_Latn bjn_Latn unk eng_Latn eng_Latn eng_Latn eng_Latn eng_Latn eng_Latn